2004R0234 — SL — 27.04.2007 — 006.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA SVETA (ES) št. 234/2004

z dne 10. februarja 2004

o nekaterih omejevalnih ukrepih proti Liberiji in razveljavitvi Uredbe (ES) št. 1030/2003







SVET EVROPSKE UNIJE JE – ob upoštevanju Pogodbe o ustanovitvi Evropske skupnosti ter zlasti členov 60 in 301 te pogodbe, ob upoštevanju Skupnega stališča Sveta 2004/137/SZVP z dne 10. februarja 2004 o omejevalnih ukrepih proti Liberiji in o razveljavitvi Skupnega stališča 2001/357/SZVP ( 1 ), ob upoštevanju predloga Komisije, ob upoštevanju naslednjega: (1) V Resoluciji 1521 (2003) z dne 22. decembra 2003 je Varnostni svet ZN v skladu s poglavjem VII Listine Združenih narodov in ob upoštevanju spremenjenih okoliščin v Liberiji, zlasti odhoda nekdanjega predsednika Charlesa Taylorja in oblikovanja nacionalne prehodne liberijske vlade, sprejel odločitev, da spremeni nekatere omejevalne ukrepe, proti Liberiji, ki so bili uvedeni z resolucijama Varnostnega sveta Združenih narodov 1343 (2001) z dne 7. marca 2001 in 1478 (2003) z dne 6. maja 2003. (2) Skupno stališče 2004/137/SZVP predvideva izvajanje ukrepov, določenih v Resoluciji 1521 (2003) Varnostnega sveta Združenih narodov, vključno s prepovedjo tehnične pomoči v zvezi z vojaškimi dejavnostmi in uvozom iz Liberije surovih diamantov in oblovine ter lesnih izdelkov s poreklom iz te države. (3) Skupno stališče 2004/137/SZVP določa tudi prepoved storitev v zvezi z vojaškimi dejavnostmi in finančno pomočjo v zvezi z vojaškimi dejavnostmi, kar ni navedeno v Resoluciji 1521 (2003) Varnostnega sveta ZN. (4) Nekateri od ukrepov, ki jih določata resoluciji 1343 (2001) in 1478 (2003), so bili uresničeni z Uredbo Sveta (ES) št. 1030/2003 z dne 16. junija 2003 v zvezi z nekaterimi omejevalnimi ukrepi glede Liberije ( 2 ). Spremembe omenjenih ukrepov spadajo v okvir Pogodbe, zaradi česar je za izvajanje sklepov Varnostnega sveta, kar zadeva Skupnost, za izognitev izkrivljanju konkurence potrebna uporaba zakonodaje Skupnosti. Za namene te uredbe velja ocena, da ozemlje Skupnosti obsega vsa ozemlja držav članic, za katere velja Pogodba pod pogoji, določenimi v tej pogodbi. (5) Zaradi preglednosti je treba sprejeti eno samo besedilo, ki vsebuje ustrezne spremenjene določbe, in z njim nadomestiti Uredbo (ES) št. 1030/2003, ki se razveljavi. (6) Da bi bili ukrepi, določeni s to uredbo, učinkoviti, mora ta uredba začeti veljati z dnem, ki sledi dnevu objave v Uradnem listu Evropske unije – ob upoštevanju naslednjega: SPREJEL NASLEDNJO UREDBO:







Člen 1

V tej uredbi se uporablja naslednja opredelitev:

„tehnična pomoč“ pomeni vsako tehnično podporo v zvezi s popravili, razvojem, izdelavo, sestavljanjem, preizkušanjem, vzdrževanjem ali katero koli drugo tehnično storitev in ima lahko obliko inštrukcij, svetovanja, usposabljanja, prenašanja praktičnega znanja ali spretnosti ali svetovalnih storitev. Tehnična pomoč vključuje oblike ustne pomoči.

Člen 2

Prepove se:

(a) dodeljevanje, prodaja, pošiljanje ali prenos tehnične pomoči v zvezi z vojaškimi dejavnostmi in z zagotavljanjem, izdelovanjem, vzdrževanjem in uporabo orožja ter pripadajočega materiala vseh vrst, vključno z orožjem in strelivom, vojaškimi vozili in opremo, paravojaško opremo in nadomestnimi deli za navedeno, neposredno ali posredno vsem osebam, subjektom ali entitetam v Liberiji ali za uporabo v tej državi;

(b) zagotavljanje financiranja ali finančne pomoči v zvezi z vojaškimi dejavnostmi, vključno zlasti z dotacijami, posojili in kreditnim zavarovanjem izvoza za vse prodaje, pošiljke, transfer ali izvoz orožja in pripadajočega materiala, posredno ali neposredno vsem osebam, subjektom ali entitetam v Liberiji ali za uporabo v tej državi;

(c) prepovedano je zavestno in namerno sodelovanje v dejavnostih, katerih cilj ali posledica je neposredno ali posredno pospeševati transakcije, navedene v odstavkih (a) in (b).

▼M7

Člen 3

1. Z odstopanjem od člena 2 lahko pristojni organi, navedeni na spletnih straneh iz Priloge I, v državi članici, kjer ima ponudnik storitev svoj sedež, odobrijo zagotavljanje:

(a) tehnične pomoči, financiranja in finančne pomoči v zvezi z: (i) orožjem in njemu sorodnim materialom, pri čemer so takšna pomoč ali storitve namenjene samo v podporo in uporabo Misije Združenih narodov v Liberiji, ali (ii) orožjem in strelivom v varstvu Posebne varnostne službe za neovirano operativno rabo, ki je bilo pred 13. junijem 2006 dodeljeno članom te službe za namene usposabljanja v skladu z odobritvijo odbora, ustanovljenega na podlagi odstavka 21 Resolucije Varnostnega sveta ZN 1521 (2003);

(b) financiranja in finančne pomoči v zvezi z: (i) orožjem in njemu sorodnim materialom, namenjenima samo v podporo in uporabo v okviru mednarodnega programa usposabljanja ter reform za liberijske oborožene sile in policijo, pod pogojem, da je izvoz, prodajo, pošiljke ali transfer zadevnega orožja ali njemu sorodnega materiala odobril odbor, ustanovljen na podlagi odstavka 21 Resolucije Varnostnega sveta ZN 1521 (2003), (ii) nesmrtonosno vojaško opremo, namenjeno samo za človekoljubno ali zaščitno uporabo, pod pogojem, da je izvoz, prodajo, pošiljke ali transfer zadevne opreme odobril odbor, ustanovljen na podlagi odstavka 21 Resolucije Varnostnega Sveta ZN 1521 (2003), ali (iii) orožjem in strelivom, namenjenima uporabi pripadnikov policijskih in varnostnih sil liberijske vlade, katerih preverjanje in urjenje poteka od začetka Misije Združenih narodov v Liberiji oktobra 2003, pod pogojem, da je izvoz, prodajo, pošiljke ali transfer zadevnega orožja ali streliva odobril odbor, ustanovljen na podlagi odstavka 21 Resolucije Varnostnega Sveta ZN 1521 (2003), (iv) nesmrtonosno vojaško opremo razen nesmrtonosnim orožjem in strelivom, namenjenima samo uporabi pripadnikov policijskih in varnostnih sil liberijske vlade, katerih preverjanje in urjenje poteka od začetka Misije Združenih narodov v Liberiji oktobra 2003, pod pogojem, da je bil o izvozu, prodaji, pošiljki ali transferju zadevne opreme obveščen odbor, ustanovljen na podlagi odstavka 21 Resolucije Varnostnega Sveta ZN 1521 (2003).

2. Odobritve se ne izdajo za že izvedene dejavnosti.

Člen 4

1. Če je odbor, ustanovljen na podlagi odstavka 21 Resolucije Varnostnega Sveta ZN 1521 (2003), vnaprej odobril takšne aktivnosti in z odstopanjem od člena 2 te uredbe, lahko pristojni organ, naveden na spletnih straneh iz Priloge I, v državi članici, kjer ima ponudnik storitev svoj sedež, odobri zagotavljanje tehnične pomoči v zvezi z:

(a) orožjem in njemu sorodnim materialom, namenjenim samo v podporo in uporabo v okviru mednarodnega programa usposabljanja ter reform za liberijske oborožene sile in policijo;

(b) nesmrtonosno vojaško opremo, namenjeno samo za človekoljubno ali zaščitno uporabo; ali

(c) orožjem in strelivom, namenjenima uporabi pripadnikov policijskih in varnostnih sil liberijske vlade, katerih preverjanje in urjenje poteka od začetka Misije Združenih narodov v Liberiji oktobra 2003.

Za odobritev odbora, ustanovljenega na podlagi odstavka 21 Resolucije Varnostnega Sveta ZN 1521 (2003), se zaprosi preko pristojnega organa, navedenega na spletnih straneh iz Priloge I, v državi članici, kjer ima ponudnik storitev svoj sedež.

Vlada zadevne državne članice in liberijska vlada odboru, ustanovljenemu na podlagi odstavka 21 Resolucije Varnostnega Sveta ZN 1521 (2003), podata skupno zahtevo za odobritev tehnične pomoči v zvezi z orožjem in strelivom iz točke (c).

2. Odobritve se ne izdajo za že izvedene dejavnosti.

▼B

Člen 5

Člen 2 ne velja za zaščitna oblačila, vključno z neprebojnimi jopiči in vojaškimi čeladami, ki jih v Liberijo začasno izvozijo člani osebja Združenih narodov, osebja EU, Skupnosti ali njenih članic, predstavniki medijev in delavci na področjih človekoljubne in razvojne pomoči ter njim pridruženo osebje, ki imajo prej navedeno samo za svojo osebno uporabo.

Člen 6

▼M6 —————

▼M4 —————

▼M6 —————

▼B

Člen 7

Brez poseganja v pravice in obveznosti držav članic, ki izhajajo iz Listine Združenih narodov, Komisija za učinkovito izvajanje te uredbe vzdržuje vse potrebne stike z odborom, ustanovljenim na podlagi odstavka 21 Resolucije 1521 (2003) Varnostnega sveta ZN.

Člen 8

Države članice se medsebojno in Komisijo sproti obveščajo o ukrepih, sprejetih v skladu s to uredbo, ter si medsebojno sporočajo vse druge pomembne informacije, ki so jim na voljo v zvezi s to uredbo, zlasti tiste, ki jih prejmejo v zvezi s kršitvami in težavami pri izvajanju, in v zvezi s sodbami, ki jih prejmejo z nacionalnih sodišč.

▼M7

Člen 8a

1. Države članice imenujejo pristojne organe iz te uredbe in jih navedejo na spletnih straneh iz Priloge I.

2. Države članice nemudoma po začetku veljavnosti te uredbe uradno obvestijo Komisijo o svojih pristojnih organih, kakor tudi o kakršnih koli poznejših spremembah.

▼B

Člen 9

Komisija je pristojna za:

(a) spremembe Priloge I na podlagi podatkov, ki jih priskrbijo države članice;

(b) spremembe prilog II in III zaradi uskladitve z morebitnimi spremembami kombinirane nomenklature.

Člen 10

Ta uredba se uporablja ne glede na pripadajoče pravice ali obveznosti iz podpisanih mednarodnih sporazumov ali sklenjenih pogodb, ali licenc, ali dovoljenj, dodeljenih pred 13. februarjem 2004.

Člen 11

1. Države članice predpišejo pravila za sankcije, ki veljajo za kršitve določb te uredbe, in sprejmejo vse potrebne ukrepe za zagotovitev njihovega izvajanja. Predvidene sankcije morajo biti učinkovite, sorazmerne in odvračilne.

2. Države članice o teh pravilih po začetku veljavnosti te uredbe nemudoma obvestijo Komisijo in jo uradno obveščajo tudi o vseh naknadnih spremembah.

Člen 12

Ta uredba velja:

(a) na ozemlju Skupnosti, vključno z njenim zračnim prostorom;

(b) na krovih vseh letal ali vseh plovil, ki so v pristojnosti držav članic;

(c) za vse osebe, kjer koli so, ki so državljani držav članic;

(d) za vse pravne osebe, skupine ali entitete, registrirane ali ustanovljene v skladu z zakonodajo držav članic;

(e) za vse pravne osebe, skupine ali entitete, ki poslujejo znotraj Skupnosti.

Člen 13

Uredba (ES) št. 1030/2003 se razveljavi.

Člen 14

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

▼M7









PRILOGA I

Spletne strani za informacije o pristojnih organih iz členov 3 in 4 ter naslov za obveščanje Evropske komisije

BELGIJA http://www.diplomatie.be/eusanctions

BOLGARIJA http://www.mfa.government.bg

ČEŠKA http://www.mfcr.cz/mezinarodnisankce

DANSKA http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/

NEMČIJA http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html

ESTONIJA http://www.vm.ee/est/kat_622/

GRČIJA http://www.ypex.gov.gr/www.mfa.gr/en-US/Policy/Multilateral+Diplomacy/International+Sanctions/

ŠPANIJA www.mae.es/es/MenuPpal/Asuntos/Sanciones+Internacionales

FRANCIJA http://www.diplomatie.gouv.fr/autorites-sanctions/

IRSKA http://www.dfa.ie/un_eu_restrictive_measures_ireland/competent_authorities

ITALIJA http://www.esteri.it/UE/deroghe.html

CIPER http://www.mfa.gov.cy/sanctions

LATVIJA http://www.mfa.gov.lv/en/security/4539

LITVA http://www.urm.lt

LUKSEMBURG http://www.mae.lu/sanctions

MADŽARSKA http://www.kulugyminiszterium.hu/kum/hu/bal/nemzetkozi_szankciok.htm

MALTA http://www.doi.gov.mt/EN/bodies/boards/sanctions_monitoring.asp

NIZOZEMSKA http://www.minbuza.nl/sancties

AVSTRIJA http://www.bmeia.gv.at/view.php3?f_id=12750&LNG=en&version=

POLJSKA http://www.msz.gov.pl

PORTUGALSKA http://www.min-nestrangeiros.pt

ROMUNIJA http://www.mae.ro/index.php?unde=doc&id=32311&idlnk=1&cat=3

SLOVENIJA http://www.mzz.gov.si/si/zunanja_politika/mednarodna_varnost/omejevalni_ukrepi/

SLOVAŠKA http://www.foreign.gov.sk

FINSKA http://formin.finland.fi/kvyhteistyo/pakotteet

ŠVEDSKA http://www.ud.se/sanktioner

ZDRUŽENO KRALJESTVO http://www.fco.gov.uk/competentauthorities

Naslov za obveščanje Evropske komisije:

European Commission

DG External Relations

Directorate A. Crisis Platform and Policy Coordination in CFSP

Unit A2. Crisis Management and Conflict Prevention

CHAR 12/106

B-1049 Bruxelles/Brussel (Belgium)

E-mail: relex-sanctions@ec.europa.eu

Tel. (32 2) 295 55 85, 296 61 33

Faks (32 2) 299 08 73

▼B









PRILOGA II







Surovi diamanti, navedeni v členu 6(1) Oznaka KN Opis proizvoda 7102 10 00 Nesortirani diamanti, neobdelani in nevstavljeni ali nevdelani 7102 21 00 Industrijski diamanti, neobdelani ali samo odžagani, odklani ali grobo brušeni 7102 31 00 Neindustrijski diamanti, neobdelani ali samo odžagani, odklani ali grobo brušeni 7105 10 00 Diamantni obruski in prah









PRILOGA III







Oblovina in lesni proizvodi, navedeni v členu 6(2) Oznaka KN Opis proizvoda 4401 Les za ogrevanje v obliki hlodov, polen, vej butar ali podobnih oblikah; odžagane ploščice ali delci lesa; žaganje in lesni odpadki ter izmet, stisnjeni ali ne v obliko polen, briketov, kroglic ali podobno 4402 Lesno oglje (vključno v obliki školjkastih lističev ali orehov), stisnjeno ali ne 4403 Neobdelani les, z lubjem ali brez ali na grobo otesan 4404 Les za vezanje sodov, razcepljeni koli; leseni koli in količki, obrezani v konico, vendar ne po dolgem žagani; grobo obdelana lesna stebla, vendar ne stružena, upognjena ali drugače obdelana, primerna za izdelavo sprehajalnih palic, dežnikov, ročajev za orodje ali podobno; les za deščice in podobno 4405 Lesna volna; lesna moka 4406 Leseni pragovi za železniške ali tramvajske proge 4407 Les, po dolgem žagan ali cepljen, rezan ali luščen, skobljan ali ne, brušen ali zobato dolžinsko spojen, debelejši od 6 mm 4408 Listi lesa za vezane plošče (vključno s tistimi, pridobljenimi z žaganjem laminiranega lesa) za vezani les ali za druge podobne vrste laminiranega lesa ali za drug les, po dolgem žagan, razrezan na kose ali olupljen, lahko tudi pooblan, poliran, spojen po robovih ali na koncih, debel 6 mm ali manj 4409 Les (vključno s ploščicami in frizom za polaganje parketa, nesestavljen), obdelan v zaporedju (v obliki jezika, izžlebljen, z utori, poševno odrezan, spojen v obliki V, okrasno obdelan, zaobljen ali podobno) vzdolž robov, koncev ali po površini, pooblan in nepooblan, poliran ali spojen na koncih 4410 Iverne in podobne plošče (na primer plošče iz štren in oblatov) iz lesa ali drugih lesnih materialov, stisnjen v aglomerat s smolami ali drugimi organskimi vezivi 4411 Lesna vlakna iz lesa ali drugih lesnih materialov, stisnjena (ali ne) z vezivnimi smolami ali drugimi organskimi snovmi 4412 Les za furnir, furnirne plošče in podoben laminirani les 4413 „Zgoščen“ les, v blokih, ploščah, trakovih ali profilnih oblikah 4414 Leseni okviri za slike, fotografije, ogledala ali podobne predmete 4415 Zaboji za pakiranje, zabojčki, gajbice, valji in podobni pakirni predmeti iz lesa, lesni valji za navijanje kablov; palete, paletni zabojniki in drugi nakladalni nosilci iz lesa; lesne paletne stene 4416 Sodi, kadi, čebri in drugi sodarski izdelki in njihovi deli iz lesa, vključno z dogami za sode 4417 Orodje, orodne priprave, ročaji za orodje, leseni deli in ročaji za metle ali ščetke; čevljarska kopita in modeli iz lesa 4418 Mizarski in tesarski izdelki iz lesa za gradnjo, vključno z veznimi lesnimi ploščami, sestavljenimi parketnimi ploščicami, skodlami in opaži 4419 Deli iz lesa za mize in kuhinje 4420 Les z okrasnimi vložki in intarzijami; šatulje in skrinje za nakit ali jedilni pribor in podobni predmeti iz lesa; kipci in drugi okraski iz lesa; leseni deli pohištva, ki ne spadajo v poglavje 94 KN 4421 Drugi predmeti iz lesa 4701 Mehanska lesna kaša 4702 Kemična lesna kaša, raztopilne stopnje 4703 Kemična lesna kaša, s sodo ali sulfati, različna od raztopilnih stopenj 4704 Kemična lesna kaša, s sulfiti, različna od raztopilnih stopenj 4705 Lesna kaša, pridobljena s kombinacijo mehanskega in kemičnega postopka 9401 61 Drugo sedežno pohištvo z lesenim ogrodjem 9401 69 Drugo sedežno pohištvo z lesenim ogrodjem, ki ni oblazinjeno 9401 90 30 Leseni deli za letalske sedeže 9403 30 Leseno pisarniško pohištvo 9403 40 Leseno kuhinjsko pohištvo 9403 50 Leseno pohištvo za spalnice 9403 60 Drugo leseno pohištvo 9406 00 20 Lesene montažne zgradbe ex97 05 Leseni predmeti iz zbirk ex97 06 Starine iz lesa